ΓΡΑΠΤΗ ΕΡΩΤΗΣΗ P-2896/00

υποβολή: Paul Rbig (PPE-DE) προς την Επιτροπή

(6 Σεπτεμβρίου 2000)

Θέμα: Η σύνδεση της Πολωνίας και της Τσεχίας με τα Διευρωπαϊκά Δίκτυα

Η μελλοντική προσχώρηση της Πολωνίας και της Τσεχικής Δημοκρατίας στην ΕΕ αυξάνει τη σημασία της περαιτέρω επέκτασης των Διευρωπαϊκών Δικτύων Μεταφορών. Το όραμα ενός άξονα που να συνδέει Βορρά και Νότο από το Stettin μέσω Βερολίνου, Πράγας και Linz μέχρι το Koper έχει για πολλές περιφέρειες ιδιαίτερη σημασία. Ο άξονας αυτός εξασφαλίζει, σε τελική ανάλυση, στιςποψήφιες για ένταξη Πολωνία και Τσεχία την πρόσβαση τόσο στη μεταφορική οδό του Δούναβη όσο και στους μεσογειακούς λιμένες.

Στο πλαίσιο αυτό, ο άξονας Budweis Linz ως επέκταση του άξονα του Phyrn αποκτά ιδιαίτερη στρατηγική σημασία. Πρόσφατες μελέτες καταδεικνύουν ότι η άξονας αυτός είναι σε σχέση με άλλες εναλλακτικές δυνατότητες ιδιαίτερα ευνοϊκός. Τόσο η περιφερειακή ολοκλήρωση όσο και η οικονομική σημασία των παραμεθόριων περιοχών προωθούνται στη βάση μιας μακροπρόθεσμης προοπτικής.

Η σιδηροδρομική γραμμή μεταξύ Linz και Budweis ή Πράγας αποτελεί ήδη τμήμα τόσο του Διευρωπαϊκού Δικτύου όσο και του δικτύου TINA των χωρών ΚΑΕ. Εντούτοις, η επέκταση του οδικού δικτύου επαφίεται στην αποκλειστική αρμοδιότητα τωνποψηφίων χωρών.

Ποιοι πόροι έχουν διατεθεί και ποιο χρονοδιάγραμμα έχει οριστεί για τηνλοποίηση της επέκτασης του σιδηροδρομικού δικτύου του τμήματος Budweis Linz;

Ποια επιχειρήματα συνηγορούν, κατά τη γνώμη της Επιτροπής,πέρ της ενσωμάτωσης του οδικού άξονα Budweis Linz στο πρόγραμμα των διευρωπαϊκών δικτύων; Πόσο σύντομα αναμένεται να ληφθεί μια θετική απόφαση εν προκειμένω;

Ποια συνοδευτικά μέτρα θεωρεί η Επιτροπή αναγκαίο να ληφθούν σε εθνικό και περιφερειακό επίπεδο προκειμένου ναποστηριχθεί και να επισπευσθεί ηλοποίηση των Διευρωπαϊκών Δικτύων;

Απάντηση της κας de Palacio εξ ονόματος της Επιτροπής

(5 Οκτωβρίου 2000)

Η συμβολή στη διαμόρφωση του διευρωπαϊκού δικτύου μεταφορών αποτελεί μέρος των σημαντικών κοινοτικών πολιτικών που προβλέπονται από τη συνθήκη ΕΚ στα άρθρα 154 έως 156 (πρώην άρθρα 129β έως 129δ). Επίσης, η πολιτική αυτή ορίζεται στην απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(1).

Σύμφωνα με την εν λόγω απόφαση, η Επιτροπή οριστικοποιεί τη στιγμή αυτή μια έκθεση για την αναθεώρηση των προσανατολισμών, η οποία αναμένεται ναποβληθεί στο Ευρωπαϊκό Κοινοβούλιο και το Συμβούλιο το Νοέμβριο του 2000. Στην έκθεση θα αναλύεται η εξέλιξη των ροών και της ζήτησης μεταφορών από το 1996, καθώς και η εξέλιξη της τεχνολογίας που εφαρμόζεται στον τομέα. Η έκθεση θα προτείνει στη συνέχεια αναπροσαρμογή της απόφασης του 1996, η οποία θα μπορούσε να προβλέπει την επικαιροποίηση της χαρτογράφησης του δικτύου.

Στο πλαίσιο αυτό και βάσει της επικείμενης διεύρυνσης της Ένωσης, η Επιτροπή έχει αρχίσει προ πολλού, σε στενή συνεργασία με τα κράτη μέλη και τις κυβερνήσεις τωνποψήφιων χωρών, τον προσδιορισμό των στοιχείων του δικτύου μεταφορών σε αυτές τιςποψήφιες χώρες που πρέπει να ενσωματωθούν στο διευρωπαϊκό δίκτυο μεταφορών κατά την προσχώρησή τους. Με βάση την πρωτοβουλία αυτή, γνωστή ως TINA ήτοι Transport Infrastructure Needs Assessment, εκπονήθηκε έκθεση, η λεγόμενη τελική, τον Οκτώβριο του 1999 μετά από έναν πρώτο γύρο αναλύσεων. Η έκθεση ενδέχεται να επικαιροποιηθεί, ή και να προχωρήσει περισσότερο σε βάθος, τα προσεχή έτη.

Όσον αφορά το διάδρομο Βορρά-Νότου που συνδέει το Stettin, το Βερολίνο, την Πράγα, το Linz και το Koper, και ιδίως το τμήμα μεταξύ Budweis και Linz, εγγράφεται σε μια ιδιαίτερα σημαντική οικονομική προβληματική που άπτεται της δυνατότητας πρόσβασης των χωρών της Κεντρικής και Βορείου Ευρώπης στους θαλάσσιους λιμένες της Αδριατικής.

Επειδή πρόκειται να τεθεί σε εφαρμογή ένα διατροπικό και πολυτροπικό δίκτυο, αρμόζει εν προκειμένω να τονισθεί ότι ενδιαφέρει να δημιουργηθεί ένα αρκετά πυκνό πλέγμα στο δίκτυο, το οποίο θα δώσει ιδίως πολλές απαντήσεις σε αυτήν την ουσιαστική προβληματική. Έτσι, οι διάφοροι διάδρομοι εμφανίζονται αλληλοσυμπληρούμενοι αλλά ταυτόχρονα και ανταγωνιστικοί μεταξύ τους. Ιδιαίτερα οι πανευρωπαϊκοί διάδρομοι μεταφορών IV και V, που εγκρίθηκαν σεπουργικό επίπεδο το 1994 στην Κρήτη και το 1997 στο Ελσίνκι, δίδουν απαντήσεις, καθώς άλλωστε και οι συνδέσεις Βορρά-Νότου που έχουν προβλεφθεί στους προσανατολισμούς, όπως είναι ο λεγόμενος άξονας του Brenner μεταξύ Βερόνας και Μονάχου.

Με βάση άλλωστε την αρχή της επικουρικότητας, την ευθύνη κατασκευής και διαχείρισης των μεταφορικώνποδομών, ακόμη και εκείνων κοινοτικού ενδιαφέροντος, έχουν οι εθνικές ή τοπικές αρχές. Οι εν λόγω αρχές, καταρτίζοντας τη χρηματοδότηση των έργων, μπορούν ενδεχομένως να ζητήσουν κοινοτική στήριξη, η οποία μπορεί να προέλθει από διάφορα μέσα. Συγκεκριμένα, μπορεί να διατεθούν πόροι από τον προϋπολογισμό των διευρωπαϊκών δικτύων ή από τα διαρθρωτικά ταμεία για τα κράτη μέλη, ή ακόμη από τα προγράμματα PHARE ή ISPA για τιςποψήφιες χώρες της Κεντρικής Ευρώπης.

Έτσι, εάν οι Αυστριακές και Τσεχικές Αρχές επιθυμούν να εκσυγχρονίσουν τη σιδηροδρομική γραμμή ή τον οδικό άξονα μεταξύ Linz και Budweis με τη χρηματοδοτική στήριξη της Κοινότητας, εναπόκειται σε αυτές να ζητήσουν την παρέμβαση των κοινοτικών προγραμμάτων.

Όσον αφορά το ερώτημα εάν θα συμπεριληφθεί αυτός ο οδικός άξονας στο διευρωπαϊκό δίκτυο, με αφορμή την προσεχή έκθεση της Επιτροπής σχετικά με την αναθεώρηση των προσανατολισμών θα συζητηθούν διάφορα θέματα στο Ευρωπαϊκό Κοινοβούλιο και το Συμβούλιο. Με την ευκαιρία αυτή, οι εθνικές αρχές θα έχουν τη δυνατότητα να εκφράσουν τις απόψεις τους. Σύμφωνα με την απόφαση αριθ. 1692/96/ΕΚ, αυτός ο οδικός άξονας θα μπορούσε να συμπεριληφθεί κυρίως λόγω του κοινού ενδιαφέροντός που παρουσιάζει αυτό το οδικό τμήμα για να εξασφαλισθεί η συνοχή, διασύνδεση και διαλειτουργικότητα του διευρωπαϊκού δικτύου, καθώς και η πρόσβαση στο δίκτυο.

(1) ΕΕ L 228 της 9.9.1996.